

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: 022-05/19-02/28

URBROJ: 238/10-02-01-03/2-20-10

Ivanić-Grad, 06. svibnja 2020.

**članovima i članicama radnih tijela**

**Gradskog vijeća Grada Ivanić-Grada**

PREDMET: Održavanje sjednica radnih tijela Gradskog vijeća Grada Ivanić-Grada

elektroničkim putem

- obavijest, dostavlja se

Poštovani,

Sukladno uputi Ministarstva uprave od dana 13. ožujka 2020. godine navedeno je kako se u ovakvom trenutku i danim okolnostima pandemije koronavirusa COVID-19 smatra prihvatljivim održavanje sjednica predstavničkih tijela te radnih tijela predstavničkih tijela na daljinu, putem video konferencije, izjašnjavanja putem e-maila, odnosno korištenje drugih tehnologija za održavanje sastanaka na daljinu. Važna je mogućnost konkretnog evidentiranja sudjelovanja članova i članica predstavničkih tijela te radnih tijela predstavničkih tijela u radu i njihovo izjašnjavanje, a što smo predvidjeli danim vam uputama o održavanju i načinu glasovanja.

Slijedom navedenog, vezano uz održavanje 3. sjednice Povjerenstva za procjenu šteta od prirodnih nepogoda dana 09. svibnja 2020. elektroničkim putem, a s obzirom na nemogućnost uobičajenog uvodnog obrazloženja uz predložene točke dnevnog reda, molimo vas da svoja eventualna pitanja u vezi točaka dnevnog reda postavite putem e-maila na adrese: [marina.siprak@ivanic-grad.hr](mailto:marina.siprak@ivanic-grad.hr) do 08. svibnja 2020. do 10,00 sati, a pisani odgovor na ista bit će objavljen na mrežnoj stranici Grada Ivanić-Grada.

S poštovanjem,

PREDSJEDNIK GRADSKOG VIJEĆA:

Željko Pongrac, pravnik kriminalist, v.r.